2. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.19619 της 15/23 Φεβρ.1973(ΦΕΚ  Β΄228) Περί εγκρίσεως λειτουργίας ως αυτοτελών τμημάτων των εν Θεσσαλονίκη και Σπέτσαις λειτουργούντων Γυμνασιακών τμημάτων αριστούχων μαθητών. ΄Εχοντες υπ’ όψιν: 1)Τας διατάξεις του υπ’ αριθ.662/1971 Β.Δ/τος «περί οργανώσεως και λειτουργίας του Εθνικού Εκπαιδευτηρίου Αναβρύτων», ως ετροποποιήθη δια του υπ’ αριθ.540/1972 Β.Δ/τος. 2)Το υπ’ αριθ.8781/1369/25.9.72 έγγραφον του Πρωθυπουργού. 3)Το υπ’ αριθ.448/15/16789/5.9.1972 έγγραφον του Εθνικού Ιδρύματος «Ο ΒΑΣΙΛΕΥΣ ΠΑΥ ΛΟΣ». 4)Το γεγονός ότι από της ενάρξεως του σχολικού έτους 1972-73 φοιτούν εις τα εν Θεσσαλονίκη και Σπέτσαις λειτουργούντα Γυμνασιακά Τμήματα αριστούχοι μαθηταί διαγωνισθέντες βάσει των διατάξεων των υπ’ αριθ.662/71 και 540/72 Β.Δ/των, αποφασίζομεν: Εγκρίνομεν όπως τα εν Θεσσαλονίκη και Σπέτσαις λειτουργούντα Γυμνασιακά Τμήματα αριστούχων μαθητών, αποτελούν αυτοτελή Τμήματα, το πρώτον του Θ΄ Γυμνασίου Αρρένων Θεσσαλονίκης και το δεύτερον (της Ιωνιδείου Προτύπου Σχολής Πειραιώς.). 